Rikunarita-ORG/Wikinium huggingface dataset:
# Lahore

|  |
| --- |
|  **Lahore**  |
|  |
| Kelk imaji pri Lahore. |
| Lando: |  Pakistan |
| Regiono: | Punjab (provinco) |
| **Informo:** |
| Latitudo: | 31°32'59"N |
| Longitudo: | 74°20'37"E |
| Altitudo: | 217 m |
| Surfaco: | 1.772 km² |
| Habitanti: | 11 126 285 (2017) |
| Denseso di habitantaro: | 6300 hab./km² |
| **Horala zono:** | UTC+5 |
| **Mapo:** |
|  |
| Oficala retosituo: |
| www.lahore.gov.pk |

Areo cirkondanta moskeo Badshahi.
**Lahore** esas la chef-urbo dil stato Punjab, la 2ma maxim populoza urbo di Pakistan, e la 26ma maxim populoza urbo dil mondo. Segun la demografiala kontado di 2017 ol havis 11 126 285 habitanti.. Lua tota surfaco esas 1 772 km².

Un ek la maxim dense habitita urbi de la mondo, ol duras esar importanta centro politikala, ekonomiala, por transporto, amuzivo ed edukala en Pakistan. De l'Antiqueso til nun, ol esas importanta centro kulturala en Punjab e pose en Pakistan. Ol habitesas kontinue adminime dum du yarmili. Ol esas importanta centro por publikiguri en urdu-linguo.

## Referi
# Konstituco

Originala texto dil Usana konstituco.
**Konstituco** esas sistemo di normi, ordinare skribita en unika texto, qui establisas reguli e principi segun quo ula regiono (lando, stato, provinco, municipo) od organizuro guvernesas.

Pri landi, ca vorto referas precize a nacionala konstituco, qua definas fundamentala politika principi, ed establisas la strukturo, procedi e devi di la guvernerio. En la maxim multa landi, la konstituco anke grantas kelka homala yuri en lua texto.

La konstituco judikesas kom la maxim importanta lego di ula lando. Altra legi kreita pose mustas respektar la determini di konstitucala texto, e la legi qui existis ante la konstituco nur duros mantenor efikiveso se li respektos la nova konstitucala determini.

## Klasifikuro di la konstituci

La konstituci povas klasifikesar segun la facileso o desfacileso pri modifikar lua texto, en "rigida konstituci" o "desrigida konstituci". La konstituci "rigida" demandas procedi plu komplexa, o kun quanto di voti favorebla plu granda kam la bezonata por aprobar ordinara legi, exemple: la konstituco di Brazilia determinas ke por aprobar emendi a lua texto bezonesas 3/5 ek la membri del parlamento (senato e chambro di deputati) e du votadi, kontre ke por aprobar ordinara legi bezonesas nur singla majoritato de la duimo plus un ek la membri de la Chambro di Deputati, e singla majoritato de la duimo plus un ek la Senatani, en unika votado en omna chambri.

## Referi
# Otaku

**Otaku** (Japone *おたく* o *オタク*) esas termino de Japoniana populara kulturo signifikanta tipo di subkulturajo kun specifika intereso pri anime, manga, videoludi, komputeri edc.
# Kuzistan

**Kuzistan** (en la Persiana: استان خوزستان, *Ostān-e Kūzestān*) esas un ek la 31 provinci di Iran. La provinco situesas en la sud-westo di la lando e havas frontiero kun Irak. La surfaco de 64.000 km² esas grandaparte montatra, precipue en la westo. Olua chefurbo esas Ahvaz.
# Gulfo Persia

Satelitala imajo di Persiana Gulfo.
**Persiana gulfo** esas esas mikra parto (gulfo) de Indiana oceano, qua jacas en sude de Azia, inter Iran, Irak, Kuwait, Saudi-Arabia, Katar, Unionita Araba Emirii ed Oman. Lua tota surfaco esas cirkume 223 000 km².

L'arkipelago di Bahrain jacas interne di la Persiana gulfo, este de Saudi-Arabia.

## Geografio

Persiana Gulfo esas relate plata aquo kun maxima profundeso di cirkume 100 m. Olua volumino amontas cirkume 6000 km³. Per la Stretajo di Hormus ol unionesas kun la Gulfo di Oman e la Araba Maro e la Indiana Oceano. En la Persiana Gulfo enfluas la konfluo di la Eufrati e Tigris, la Shatt al-Arab od Arvand Rud. Pro la poka eniro di pura aquo e pro la alta vaporesko lua aquo esas 4% plu saloza kam la vicina mari.
# Baton Rouge

|  |
| --- |
|  **Baton Rouge**  |
|  |
| Kelk imaji pri Baton Rouge. |
|  |  |
| Standardo | Blazono |
| Lando: |  Usa |
| Stato: | Louisiana |
| **Informo:** |
| Latitudo: | 30°26′51″N |
| Longitudo: | 91°10′43″W |
| Altitudo: | 14 m |
| Surfaco: | 229,27 km² |
| Habitanti: | 227 470 (2020) |
| Denseso di habitantaro: | 1017,5 hab./km² |
| **Horala zono:** | UTC-6 (UTC -5 dum la somero) |
| **Urbestro:** | Sharon Weston Broome (D) |
| **Mapo:** |
|  |
| Oficala retosituo: |
|  |

Centrala quartero di Baton Rouge.
**Baton Rouge** esas chef-urbo di Usana stato Louisiana, e sideyo di komono East Baton Rouge. Segun la demografiala kontado di 2020 ol havis 227 470 habitanti, esanta la 2ma maxim populoza urbo dil stato dop New-Orleans. En 2010 ol havis 229 493 habitanti.

Lua tota surfaco esas 229,27 km², equivalanta a 86,32 quadrata milii, de qui 204,89 km² (79,11 mi²) esas lando, e la cetera esas aquo.

| Chef-urbi di Usana stati |
| --- |
| Alabama • Alaska • Arizona • Arkansas • Connecticut • Delaware • Florida • Georgia • Havayi • Idaho • Illinois • Indiana • Iowa • Kalifornia • Kansas • Kentucky • Kolorado • Louisiana • Maine • Maryland • Massachusetts • Michigan • Minnesota • Mississippi • Missouri • Montana • Nebraska • Nevada • Nordal Karolina • Nordal Dakota • Nova-Hampshire • Nova-Jersey • Nova-Mexikia • Nova-York • Ohio • Oklahoma • Oregon • Pensilvania • Rhode Island • Sudal Karolina • Sudal Dakota • Tennessee • Texas • Utah • Vermont • Virginia • Washington • Westal Virginia • Wisconsin • Wyoming |
# Faraono

**Faraono** (= la granda Domo) esas la titulo di reji dil antiqua Egiptia.

Li videsis kom la filiuli di la sun-deo. La maxim konocata regninti esas Keops e Kefren (quaresma dinastio, ck. 2500 a.K.) qui konstruktigis piramidi che Giza; Amenofis la 4ma (1364-1347), quan chanjis sua nomo ad Akenaton e qua veneris la sun-disko Aton kom unika deo; e Tutanhamon, la filiulo di Ahenaton.
# Marshalo

**Marshalo** esas :

* oficiro generala qua preiris l'armei por preparar la voyo e lo necesa por la kampo.
* oficiro generala di qua la grado korespondis ad olta di brigado-generalo.
* oficiro generala qua qua esis super la generali.
# Fosfo

|  |
| --- |
| **Fosfo** |
|  |
| Nomo | Fosfo |
| Simbolo | P |
| Atomala nombro | 15 |
| Kemiala serio | nemetalo |
| Atomala pezo | 31 UMA |
| Elektronala figuro | [Ne] 3s2 3p3 |

**Fosfo** esas korpo simpla, tre inflamebla, venenoza, qua lasas eskapar vapori alie-odoranta en la temperaturo ordinara di atmosfero, e lumetas en loko obskure. Ol havas kemiala simbolo **P** ed atomala nombro 15.
# Maui

Satelital imajo pri Maui.
Litoro di Maui.
**Maui** esas la maxim granda insulo di la komtio samnoma, e la 2ma maxim granda insulo di Havayian arkipelago, havanta entote 1 883 km². Ol havis entote 168 307 habitanti en 2021, esanta la 3ma maxim populoza insulo dil arkipelago.

Ol portas la nomo di legendala mi-deo Polineziana *Maui*. Segun la legendo, ca mi-deo kris l'insuli peskanta li de marofundo uzanta magiala angelo.

Maui konsistas ek du volkani unionita tra istmo. La maxim anciena ek la du esas Mauna Kahalawai, qua esas multe erodita. L'altru esas Haleakala, monto kun altitudo di 3050 metri. Lua lasta erupto eventis en 1790.
# Indoneziana linguo

| Indoneziana |
| --- |
| *Bahasa Indonesia* |
| **Parolata en:** | Indonezia |
| **Regiono:** | Azia |
| **Quanto di parolanti:** | 252 milioni (segun 2020) |
| **Rango:** |  |
| **Klasifikuro:** | Austroneziana linguaro   Malaya-Polineziana     **Indoneziana** |
| Oficala stando |
| **Oficala linguo en:** | Indonezia |
| **Regulata da:** |  |
| Kodexi |
| **ISO 639-1:** | id |
| **ISO 639-2:** | ind |
| **ISO 639-3:** | {{{Iso3}}} |
|  L'Indoneziana sur mapo di la mondo |
| **Videz anke**: – Linguaro |

**Indoneziana linguo** esas un ek Malaya-Polineziana lingui parolata en Indonezia da 75 mln lojanti kom 1ma linguo e da 177 mln – kom la 2ma.

Quale esas videbla da sua nomo "Bahasa Indonesia" ol pozas la adjektivo pos la nomo.

La linguo Indoneziana esas anke plu facila kam Ido por sua gramatiko.

Verbi havas unika sola formo.

Por savar la pasato exemple, onu decas hiere o en 1969.

Por savar ke onu parolas al futuro onu decas morge o l'ano ke venas...

Simpleso altra esas ke multi verbi esas anke nomi : tidur = dormar e dormo.

Komence ol esis Malaiziana dialekto, uzata dal Nederlandani por parolar kun l'aborijeni.

"Basa Jawa" linguo di Java esas la plu importanta, linguo matrala por 45 % ek la habitantaro di Indonezia, parte an l'insulo Java, parte an l'insulo Sumatra, ma l'Indoneziana ess la duesma linguo por omni, malgre ke ol esas l'unika linguo por 5 % ek la habitantaro en Sumatra.

Indepandantisti selektis formi definicii, exemple : "mata-hari = okulo dil jorno = suno, o "tempat tidur" = loko dormar o loko dormo = lito

Ca linguo povus esar internaciona linguo ma onu mustus aprendar omni vorti kande Indoneziani savas multi vorti del Angla, e havas en sua linguo multa vorti de la Franca.
# László Cseh

|  |
| --- |
| **László Cseh** |
|  |
| **Profesiono:** | natisto |
|  |  |
|  |  |
| **Lando:** |  Hungaria |
| **Naskodato:** | 3 di decembro 1985 |
| **Nasko-loko:** | Budapest, Hungaria |
| **Mortodato:** |  |
|  |  |
| **Retoloko:** |  |
|  |  |

**László Cseh** (n. ye la 3ma di decembro 1985) esas Hungara natisto. Ilu ganis 6 medalii dum l'Olimpiala Ludi, di qui 4 arjenta (3 en Beijing ed 1 en Rio de Janeiro) e du bronza (1 en Athina, 2004, ed 1 en London, 2012).
# Diwali

Dekoruri *rangoli* esas populara dum Diwali.
**Diwali** esas festivalo di lumi, ed un ek la precipua festivali de Hindui, Jainisti, Sikh-i, e kelka Buddhisti, nome Buddhisti Newar. Ca festivalo posible originis de rakolto-festivali del anciena India, e mencionesis unesmafoye en Sanskrita texti, exemple *Padma Purana* e *Skanda Purana*. Segun gregoriala kalendario, Diwali povas eventar de la duimo di oktobro til la duimo di novembro.

Segun la texto *Harivaṃśapurāṇa* de jainismo, redaktita da Acharya Jinasena en 783, Bhagavan Mahavira atingis "nirvana" en Pavapuri dum la monato Kartika lor la auroro. La dei lumizis Pavapuri per lampi por markizar ica okaziono. Depos ca epoko, la habitantaro di India celebras la famoza festo "Dipalika" (altra nomo di Diwali) por kultar Sinioro Mahavira, okazione di lua "nirvana".

## Jainismo

Diwali markizas la dio kande Sinioro Mahavira atingis la "Nirvana".
# Gabriel Ramanantsoa

|  |
| --- |
| **Gabriel Ramanantsoa** |
| **{{{Originala\_nomo}}}** |
|  |
| **Prezidanto di  Madagaskar** |
| **Guvernisteso:** | de la 11ma di oktobro 1972 til la 5ma di februaro 1975 |
| **Precedanto:** | Philibert Tsiranana |
| **Sucedanto:** | Richard Ratsimandrava |
| **Chefministro di  Madagaskar** |
| **Guvernisteso:** | de la 18ma di mayo 1972 til la 5ma di februaro 1975 |
| **Precedanto:** | ne havis, (de 1959 til 1972) |
| **Sucedanto:** | ne havis, (de la 5ma di februaro 1975 til la 11ma di januaro 1976) |
| **Personal informi** |
| **Naskodato:** | 13 di aprilo 1906 |
| **Naskoloko:** | Antananarivo, Madagaskar |
| **Mortodato:** | 9 di mayo 1979 |
| **Mortoloko:** | Paris, Francia |
| **Profesiono:** | militestro |

**Gabriel Ramanantsoa** (1906 til 1979) militestro e politikisto esis prezidanto e chefministro di Madagaskar de 1972 til 1975.
# Abdelaziz Bouteflika

|  |
| --- |
| **Abdelaziz Bouteflika** |
| **{{{Originala\_nomo}}}** |
|  |
| **Prezidanto di  Aljeria** |
| **Guvernisteso:** | de la 27ma di aprilo 1999 til la 2ma di aprilo 2019 |
| **Precedanto:** | Liamine Zéroual |
| **Sucedanto:** | Abdelkader Bensalah |
| **Personal informi** |
| **Naskodato:** | 2 di marto 1937 |
| **Naskoloko:** | Oujda, Maroko |
| **Mortodato:** | 17 di septembro 2021 |
| **Mortoloko:** | Zéralda, Aljeria |
| **Spozo:** | Amal Triki |
| **Profesiono:** | Politikistulo |
| **Politikala partiso:** | *Rassemblement National Démocratique* - RND |

**Abdelaziz Bouteflika** (n. ye la 2ma di marto 1937 til la 17ma di septembro 2021) esis prezidanto di Aljeria dum preske 20 yari. Il asumis povo en 1999 e guvernis til la 2ma di aprilo 2019, kande ilu renuncis pos intensa populala protesti.

## Referi
# Pirateso

*anke videz*: dijital pirateso.
Flago di pirato Jack Rackham (konocita kom *Calico Jack*).
**Pirateso** esas furto exekutita en maro od anke en lando, da un persono o grupo sen procuraco di ula suverena stato (lor korsaro).

L'unesma dokumenti qui mencionis ataki di pirati datizas de la 13ma yarcento aK. Grekiani mencionis ataki di pirati en Egeo. Dum la Mezepoko, Vikingi atakis la nuna Anglia ed Europana kontinento, til Italia sude Rusia este.

### Pirati en Karibia

Grupo di pirati komandita da Bartholomew Roberts.
En Karibia, la periodo di klasika pirateso esis de aproxime 1560 til 1760, e sua periodo di maxim suceso esis de 1640 til 1680. Kelka famoza pirati de Karibia esis Edward Teach (konocita kom "Nigra Barbo"), Francis Drake, Henry Morgan, William Kidd, Bartholomew Roberts, ed altri. Kelka pirati uzis l' insulo Tortuga kom bazo por operaci.

### Moderna pirateso

Moderna pirateso uzas bateleti por atakar granda navi en maro od anke en portui por furtar valoroza produkti. Ordinare, grupeti kun 4 til 10 personi atakas un batelo, ma grupi kun 70 personi en plua kam un bateleto povas atakar granda navi. La stretajo di Malaka e la litoro di Somalia moderne konocita regioni di ataki di pirati.
# Ignacy Jan Paderewski

|  |
| --- |
| **Ignacy Jan Paderewski** |
| **{{{Originala\_nomo}}}** |
|  |
| **Chefministro di  Polonia** |
| **Guvernisteso:** | de 17 di januaro til 27 di novembro 1919 |
| **Precedanto:** | Jędrzej Moraczewski |
| **Sucedanto:** | Leopold Skulski |
| **Personal informi** |
| **Naskodato:** | 18 di novembro 1860, 6 di novembro 1860 |
| **Naskoloko:** | Kurylovka, Podolia, Rusian imperio (nune Ukraina) |
| **Mortodato:** | 29 di junio 1941 |
| **Mortoloko:** | New York, Usa |
| **Spozo:** | Antonina Korsakówna Helena Gorska |
| **Profesiono:** | kompozisto, pianisto, diplomacisto e politikistulo |

**Ignacy Jan Paderewski** (18 di novembro 1860 en Kurylovka - 29 di junio 1941 en New York) kompozisto, pianisto, diplomacisto e politikistulo esis chefministro di Polonia de januaro til novembro 1919.

Il havis intereso en muziko de frua evo, ed obtenis grado de la Konservatorio di Warszawa en 1878. Il komencis kariero kom pianisto en 1887; il sucesoze aparis en Paris e London, e facis turo di Usa. Il anke kompozis multo. Dum la unesma mondomilito il esis agema membro di la Polona Nacionala Komitato. Ca organizuro favoris nedependanta Polonia, ed eventuale esis agnoskata da Francia ed altra landi. En novembro 1918 Polonia divenis nedependanta; Paderewski esis chefministro de januaro til novembro 1919.
# Yuro e Yusteso

**Yuro e Yusteso** (en la Polona: *Prawo i Sprawiedliwość*, kurtigit a *PiS*) esas Polona radikale dextra politikala partiso, fondit en 2001 da la jemelo Lech e Jaroslaw Kaczyński. La PiS guvernis Polonia de la 16ma di novembro 2015 til 2023. Segun politikala ciencisti la partiso erodigis, interaltre per acesar la nedependanteso di la judiciala povo, la demokratio di Polonia.
# Provinco Lublin

|  |
| --- |
|  **Provinco Lublin**  |
| województwo lubelskie |
| **Provinco di Polonia** |
|

|  |  |
| --- | --- |
|  |  |
| Standardo | Blazono |
| **Mapo** |
| 51°13′00"N, 22°54′00"E |
| di Polonia |
|  |

 |
| **Generala datumi** |
| **Lando** | Polonia |
| **Chef-urbo/i** | Lublin |
| **Precipua loko/i** | Zamość, Chełm, Biała Podlaska |
| **ISO 3166-2** | PL-06 (olim PL-LU) |
| **TERC** | 06 |
| **Provincestro** | Lech Sprawka |
| **Provincmarshalo** | Jarosław Stawiarski |
| **Habitantaro** |
| **Linguo** | Polona |
| **Habitantaro** | 2 038 299 (2022) |
| **Denseso** | 81 hab./km² |
| **Geografio** |
| **Totala surfaco** | 25 122,46 km² |
| **Horala zono** | UTC+1 (+2 somere) |
| **Registragilo/i** | L |
| **Oficala retosituo** | www.gov.pl/web/uw-lubelski |

**Provinco Lublin** es un ek 16 provinci di Polonia. Ol subdividesas en 20 distrikti e 4 urbi kom separata distrikto, ed olua chefurbo esas Lublin.

|  |  |  |
| --- | --- | --- |
|  | Provinci di Polonia |  |
| Infrasilezia **·**  Grandpolonia **·**  Kuyavia-Pomeria **·**  Lublin **·**  Lubusz **·**  Łódź **·**  Mikrapolonia **·**  Mazovia **·**  Opole **·**  Podlakia **·**  Pomeria **·**  Santakruco **·**  Silezia **·**  Subkarpati **·**  Varmia-Mazuria **·**  Westpomeria |
# Rivero Volga

|  |
| --- |
|  **Volga**  |
|  {{{lokala\_nomo}}}  |
|  |
|  |
| Volga en Nijni Novgorod. |
| **Geografio** |
| **Lando**: |  Rusia |
| **Landi**: |  |
| **Urbo**: |  |
| **Urbi**: |  |
| **Dimensiono** |
| **Longeso**: | 3 531 km |
| **Baseno**: | 1 360 000 km2 |
| **Mediumala ekfluo**: | {{{ekfluo}}} m3/s |
| **Rivero**: | {{{rivero}}} |
| **Altitudo**: | {{{altitudo}}} m |
| **Tipo di damo**: | {{{tipo\_di\_damo}}} |
| **Surfaco**: | {{{surfaco}}} km2 |
| **Maxima longeso**: | {{{max\_longeso}}} km |
| **Maxima larjeso**: | {{{max\_larjeso}}} km |
| **Maxima profundeso**: | {{{max\_profundeso}}} m |
| **Mapo** |
|  |
|  |
| **Mapo** |
| {{{mapo-inf}}} |

Volga
**Volga** esas la maxim longa rivero di Europa, e la rivero qua havas la maxim granda quanto di aquo. Ol esas longa de 3531 km, e naskas an Monti Valdai, provinco Tver, e debushas an Kaspia.
# Equatorala e tropikala foresti

Equatorala e tropikala foresti en la mondo, nun.
Equatorala foresto an la stato Amazonas, Brazilia.
La nomizita **tropikala foresti**, inkluzite la nomizita **Equatorala foresti** existas en 4 kontinenti: Amerika (la maxim vasta surfaco), Afrika, Azia ed Oceania, jacanta aproxime inter la Tropiko di Kankro e la Tropiko di Kaprikorno. La tota extenso del \*biomi di foresti Equatorala, tropikala ed anke subtropikala foresti esas cirkume 17 milioni km², o 20% de la tota emersita surfaco de la planeto.

L'arbori de ca ekosistemi povas havar plu kam 30 metri di altajo, e ne perdas folii dum la vintri. L'equatorala e tropikala foresti esas importanta por absorbar, tra fotosintezo, la karbobioxo produktita en la mondo.

La klimato en ca zono esas sempre varma e humida. La monatala mezavalora temperaturi superiras 18°C (64°F) dum tota yaro, e la pluvo-quanto yarala nulatempe esas infre 1680 mm, e povas atingar 10 mil mm en sud-estal Azia, quankam mezavalore ol varias de 1750 mm til 3000 mm. La pluvo-quanto distributesas preske uniforme dum la yaro, e ne existas longa periodi di sikeso. Pro la granda pluvo-quanto, lia suli esas povra pri nutrivi por l'agrokultivo.

Foresto tropikala *Daintree*, en Queensland, Australia.
Ca ekosistemi shirmas granda quanto di speci di animali e planti. En singla hektaro di tropikala foresti povas existar til 42 mil speci di insekti, til 807 arbori de 313 diferanta speci, e 1500 altra speci di planti, inkluzite epifiti. Lia biodiverseso esas granda: on kalkulas ke ca foresti shirmas cirkume 40% til 75% de la speci animala e vejetala de la mondo.

Segun saveskas nun, tropikala foresti existabas en la Tero de milion yari ante nun. La maxim multa ek la nuna tropikala foresti existas en fragmenti del anciena kontinento Gondwana. Pos la separo di la kontinenti, multa amfibii desaparis, ed en la sika klimato, repteri evolucionis.

## Referi
# Ligo di Nacioni

Mapo di la mondo inter 1920 e 1944.
**Ligo di Nacioni** (Angle: *League of Nations* – LN; France: *Société des nations* – SDN) esis interstata, mondal organizuro kreita kom rezulto di la Konfero pri paco en Paris, 1919, qua deklaris la fino di l'unesma mondomilito. Un de lua precipua skopi esis impedar nova militi e solvar la konflikti inter la nacioni per arbitrajo. De la 28ma di septembro 1934 til la 23ma di februaro 1935 lu havis sua maxima nombro di membri: 58 nacioni.

La Ligo ne havis armeala forci por intervenar en la konflikti, e dependis de lore maxim povoza nacioni (Unionita Rejio, Francia, Usa) por exekutar lua decidi, por furnisar trupi por interveni, o por mantenar ekonomiala sancioni. Tamen, ta nacioni esis desvoluntanta pri facar to.

La Ligo havis kelka regionala sucesi ma la epoko esis tro trublita. Lu faliis komplete en la Hispaniana interna milito, en la milito di Italia kontre Etiopia, ed en preventar la komenco di la duesma mondomilito. Depos la duesma mondomilito Unionita Nacioni sucesabis.
# Nadine Gordimer

|  |
| --- |
| **Nadine Gordimer** |
|  |
| **Profesiono:** | skriptisto |
|  |  |
|  |  |
| **Lando:** |  Sudafrika |
| **Naskodato:** | 20 di novembro 1923 |
| **Nasko-loko:** | Johannesburg, Sudafrika |
| **Mortodato:** | 13 di julio 2014 |
| **Morto-loko:** | Johannesburg, Sudafrika |
|  |  |

**Nadine Gordimer** (20ma di novembro 1923 til la 13ma di julio 2014) esas Sudafrikana skriptisto qua recevis la Nobel-premio pri literaturo en 1991.
# Strato-fenduro

En geologio **strato-fenduro** esas regiono ube parti di la ter-krusto movis l'un relatante l'altra. Strato-fenduri precipue trovesas ye la bordi di strati.
# Darwin, Australia

|  |
| --- |
|  **Darwin**  |
|  |
| Central aferala distrikto di Darwin. |
| Lando: |  Australia |
| **Informo:** |
| Latitudo: | 12°26′17″S |
| Longitudo: | 130°50′28″E |
| Altitudo: | 31 m |
| Surfaco: | 3163,8 km² |
| Habitanti: | 139 902 (2021) |
| Denseso di habitantaro: | 44,22 hab./km² |
| **Horala zono:** | UTC+9:30 |
| **• Darwin** |
| Oficala retosituo: |
| www.darwin.nt.gov.au |

**Darwin** esas la chef-urbo e maxim populoza urbo dil Nordala Teritorio di Australia. Segun la demografiala kontado di 2021 ol havis 139 902 habitanti. Lua tota surfaco esas 3163,8 km².

L'urbo fondesis en 1869 sub la nomo Palmerston, e rinomizesis Darwin en 1911. Dum lua historio ol rikonstruktesis 4 foyi, pos la destruktadi dil ciklono di 1897, dil ciklono di 1937, di Japoniana bombardi dum la duesma mondomilito, e di la ciklono *Tracy* en 1974.

## Geografio

Aeral imajo pri Darwin.
La reliefo di Darwin esas plana, nome proxim la litoro, e l'urbo havas extensa plaji. Lua mezavalora altitudo esas 31 metri super la marala nivelo.

La klimato dil urbo esas tropikala de savano (*Aw* segun la klimatala klasifikuro da Köppen). La temperaturi ne varias multe dum tota yaro, esanta mezavalore 27,8 °C.

La mezavalora yarala pluvo-quanto dil urbo esas 1832,4 mm. La pluvoza sezono iras de la duimo di novembro til la duimo di aprilo, e la maxim pluvoza monato esas januaro, kun mezavalore 470,7 mm. Mayo til septembro esas sika epoko, kun poka pluvo-quanto (min kam 21 mm omnamonate) e basa atmosferala humideso. Julio ed agosto esas la maxim sika monati, kande la monatala pluvo-quanto esas infre 1 mm.

## Referi
# Christopher Luxon

|  |
| --- |
| **Christopher Mark Luxon** |
| **{{{Originala\_nomo}}}** |
|  |
| **Chefministro di  Nova-Zelando** |
| **Guvernisteso:** | de la 27ma di novembro 2023 til nun |
| **Precedanto:** | Chris Hipkins |
| **Personal informi** |
| **Naskodato:** | 19 di julio 1970 |
| **Naskoloko:** | Christchurch, Nova-Zelando |
| **Spozo:** | Amanda Luxon |
| **Profesiono:** | politikisto |
| **Politikala partiso:** | *New Zealand National Party* |

**Christopher Mark Luxon**, politikisto n. ye la 19ma di julio 1970, esas la nuna chefministro di Nova-Zelando. Ilu guvernas depos la 27ma di novembro 2023.
# Charles la 3ma di Unionita Rejio

|  |
| --- |
| **Charles la 3ma di Unionita Rejio** |
| **{{{Originala\_nomo}}}** |
|  |
| **Rejulo di  Unionita Rejio** |
| **Guvernisteso:** | de la 8ma di septembro 2022 til nun |
| **Precedanto:** | Elizabeth la 2ma |
| **Sucedanto:** | ne havas |
| **Personal informi** |
| **Naskodato:** | 14 di novembro 1948 |
| **Naskoloko:** | palaco Buckingham, London, Anglia |

**Charles la 3ma**, naskinta Charles Philip Arthur George ye la 14ma di novembro 1948 esas la nuna rejo di Unionita Rejio. Il asumis la povo pos la morto di ilua matro, Elizabeth la 2ma di Unionita Rejio, ye la 8ma di septembro 2022.
# Gravitala feldo

**Gravitala feldo** en fiziko esas feldo kreita da objekti havanta maso. Maxim developata teorio pril gravitala feldo esas generala relativeso da Albert Einstein. Lego di gravito uzata en fiziko klasikala kreis Isaac Newton.